Ջերի Ուեսթ

Ջերի Ալան Ուեսթ (անգլ.՝ Jerry Alan West, մայիսի 28, 1938(1938-05-28), Chelyan, Քենովա շրջան, Արևմտյան Վիրջինիա, ԱՄՆ), ամերիկացի պրոֆեսիոնալ բասկետբոլիստ, որն իր Բասկետբոլի ազգային ասոցիացիայի ամբողջ կարիերան անցկացրել է «Լոս Անջելես Լեյքերս» ակումբի կազմում։ Հռոմում անցկացվող 1960 թվականի Օլիմպիական խաղերի ժամանակ եղել է ԱՄՆ-ի հավաքականի ավագներից մեկը, որն այդ խաղերին նվաճել է ոսկե մեդալներ։
Ուեսթը NBA կարիերայի ընթացքում, ընդհանուր առմամբ, 12 անգամ ընտրվել է NBA բոլոր աստղերի առաջին և երկրորդ հավաքականների կազմում, 14 անգամ մասնակցել է NBA բոլոր աստղերի խաղին, 1972 թվականին ճանաչվել է բոլոր աստղերի խաղի ամենաարժեքավոր խաղացող և այդ տարի նվաճել է չեմպիոնական տիտղոսը։ Նրան է պատկանում փլեյ օֆ խաղերի շարքի ընթացքում հավաքած միավորների միջին ցուցանիշը՝ 46,3։ Ուեսթը ընդգրկվել է բոլոր աստղերի պաշտպանության առաջին չորս հավաքականների կազմում։ Նա մասնակցություն է ունեցել NBA 9 եզրափակչային խաղերում, իսկ 1969 թվականին ճանաչվել է NBA եզրափակչի ամենաարժեքավոր խաղացող։ 1980 թվականին Ուեսթի անունը տեղ է գտել Բասկետբոլի փառքի սրահում, իսկ 1996 թվականին կոչվել է NBA-ի պատմության 50 մեծագույն բասկետբոլիստներից մեկը։
Ուսեթը իր խաղացողի կարիերայի ավարտից հետո երեք տարի աշխատել է որպես «Լոս Անջելես Լեյքերս» ակումբի գլխավոր մարզիչ։ Նրա ղեկավարության օրոք «Լեյքերս»-ը երեք անգամ դուրս է եկել փլեյ օֆ և մեկ անգամ դարձել է Արևմտյան կոնֆերենցիայի չեմպիոն։ Դրանից հետո երեք տարի աշխատել է որպես ակումբի նոր խաղացողների որոնման կոնսուլտանտ, իսկ 1982-83 մրցաշրջանից առաջ դարձել է «Լեյքերս»-ի գլխավոր մենեջերը։ Նրա ղեկավարության օրոք ակումբը յոթ անգամ նվաճել է Ջերի Օ Բրայենի գավաթը։ 2002 թվականին Ուեսթը դարձել է «Մեմֆիս Գրիզլիս» ակումբի գլխավոր մենեջերը, որին մեկ տարի անց օգնել է դուրս գալ փլեյ օֆ։ Իր վաստակների շնորհիվ նա երկու անգամ արժանացել է «Տարվա մենեջեր» տիտղոսին։


== Վաղ տարիներ ==
Ջերի Ալան Ուեսթը ծնվել է 1938 թվականի մայիսի 28-ին Արևմտյան Վիրջինիա նահանգի Չելիան քաղաքում։ Նրա մայրը տնային տնտեսուհի էր, իսկ հայրը աշխատում էր ածխահանքում՝ որպես էլեկտրիկ։ Ջերիի հայրը ամբողջ օրը աշխատում էր և աշխատանքից հաճախ շատ հոգնած էր վերադառնում, որպեսզի նրա հետ խաղար։ Այս իսկ պատճառով Ջերին համարյա ամբողջ ժամանակը մենակ էր անցկացնում՝ որս անելով, ձուկ բռնելով և բասկետբոլ խաղալով։ Մանկության տարիներին նրա սիրելի զբաղմունքը օղակի մեջ գնդակ գցելն էր։


=== Ավագ դպրոց ===
1952-1956 թվականներին Ուեսթը հաճախում էր Արևմտյան Վիրջինիայի Իսթ Բենքի ավագ դպրոցը։ Ջերին դպրոցի բասկետբոլային ակումբի անդամ էր, բայց առաջին տարին հիմնականում անցկացնում էր պահեստայինների նստարանին, քանի որ նրա մարզիչ Դյուկ Շեվերը համարում էր, որ նա շատ կարճահասակ է։ Բայց երկրորդ տարվա ընթացքում ամեն ինչ փոխվեց։ 1953 թվականի ամռան ընթացքում Ուեսթի հասակը աճեց մինչև 183 սմ և շնորհիվ իր լավ խաղի դարձավ ակումբի ավագը։ Ուեսթը խաղում էր թեթև հարձակվողի դիրքում և արագ դարձավ Արևմտյան Վիրջինիայի դպրոցների միջև լավագույններից մեկը։ 1953-1956 թվականներին նա ընդգրկվել է նահանգի բոլոր աստղերի հավաքականի կազմում։ 1956 թվականի մարտի 24-ին Իսթ Բենքի դպրոցի ակումբը դարձավ նահանգի չեմպիոն, որից հետո մարտի 24-ին իր անվանունը փոխեց «Ուեսթ Բենք»-ի։


== Վիճակագրություն ==
ըստ տվյալների


=== Ելույթներ ուսանողնական ակումբի կազմում ===


=== NBA ===


==== Ամենամյա մրցաշրջան ====


==== Փլեյ օֆ ====


== Ծանոթագրություններ ==


== Արտաքին հղումներ ==
Джерри Уэст на сайте nba.com
Basketball Hall of Fame biography Archived 2009-08-31 at the Wayback Machine.
Статистика выступлений Джерри Уэста (как игрока) Archived 2011-08-16 at the Wayback Machine.
Статистика выступлений Джерри Уэста (как тренера) Archived 2020-11-25 at the Wayback Machine.
Статистика выступлений Джерри Уэста (университетская) Archived 2008-03-16 at the Wayback Machine.


== Գրականություն ==
Lazenby Roland (2005)։ The Show: The Inside Story of the Spectacular Լոս Անջելես Լեյքերս In The Words of Those Who Lived It.։ McGraw-Hill։ ISBN 0071430342 
Libby Bill; West, Jerry (1969)։ Mr. Clutch. The Jerry West story։ Englewood Cliffs: Prentice Hall։ ISBN 0136047106  
Cherry Robert (2004)։ Wilt: Larger than Life։ Chicago: Triumph Books։ ISBN 1-57243-672-7 
Taylor John (2005)։ The Rivalry: Bill Russell, Wilt Chamberlain, and the Golden Age of Basketball։ New York City: Random House։ ISBN 1-4000-6114-8 
Jerry West, Jonathan Coleman West by West: My Charmed, Tormented Life. — Little, Brown, 2011. — 352 p. — ISBN 0316194204